

Gyászhír

Szomorúan vettük tudomásul, hogy Bileczné Nyíregyházi Ágnes elhunyt. Sok éven át volt a zeneiskola szolfézs, gordonka és drámatanára. Megszámlálhatatlan sikert ért el színjátszós növendékeivel, amiket ezúton is hálásan köszönünk. Kiemelkedő drámatanári munkásságáért a Magyar Drámapedagógiai Társaság 2021. szeptember 28-án Gyémántokleveles Gyermekszínjátszó-rendező címben részesítette.

Emlékét kegyelettel megőrizzük.

Várnai Zseni: Fáradt a szívem

Fáradt a szívem, és halkan ver nagyon,  
Csak jó úgy hosszan ülni a napon,  
Nézni a fákat, és nézni az eget,  
A messziről kéklő nagy hegyeket,  
És lesni a fájó csöndet itt belül,  
Amint a könnyhúrokon hegedül.

Hallgatni: ver-e még dalt a szívem,  
Meghalt talán, vagy alszik, pihen?  
Vagy, mint a hernyót gubózza selyem,  
Hogy föltámadjon szárnnyal ékesen?  
Tud-e még sírni, könnye van-e még?  
Sikoltani tud-e, ha kínok-kínja ég,  
Tud-e lázongni, mint vulkános hegyek,  
Ha zúg fölötte vészes förgeteg?

S altatónótát, zengőt, édeset,  
Dalol-e majd, ha elterül az est,  
S a kisfiú álommesére vár,  
Mely aranykertből aranyszárnyon száll,  
Át a nagy, fénylő mesetengeren,  
A fáradt, csöndes szívemet lesem.